Бен Карсън
Бенджамин Соломон Карсън () е американски неврохирург, който става прочут с разделянето на сиамски близнаци.

Биография

Произход и образование 
Роден е на 18 септември 1951 година в Детройт, САЩ. Започва живота си в гето и на 8-годишна възраст баща му напуска семейството, а майка му започва да изпада често в депресии. Самият той бива осмиван от съучениците като „глупак“.

Още на десет години Бен Карсън знае, че иска да стане доктор. С извънредни усилия в училище и по-късно в университета успява до направи своята невероятна кариера. Завършва бакалавърска степен по психология в Йелския университет през 1973 и магистърска степен по медицина в Мичиганския университет през 1977 г.

Професионално развитие 
Карсън става професор по неврохирургия, пластична хирургия, онкология и педиатрия. През 1984 г., само на 33 години, става директор на педиатричната хирургия на болницата „Джонс Хопкинс“ в Балтимор. Освен това написва повече от 90 публикации по неврохирургия.

Той е известен особено чрез успешното разделяне на Craniopagus-близнаци (сиамски близнаци, които са свързани на главата) през 1987 г. в Улм, Германия, и през 1997 в Южна Африка. При разделянето на немските близначки от Лемго (Леа и Табеа) през 2004 г., бива спасена само Леа.

Той е министър на благоустройството в правителството на президента Доналд Тръмп.

Семейство 
Според думите на известния хирург и адвентист от седмия ден, Бог и любовта на майка му е това, което му дава опора и тласък, за да стигне до една от най-реномираните клиники на света. Неговата майка го насърчава постоянно в преследването на високи цели.

Бен Карсън е женен за Кенди Карсън () от 1975 години и има трима сина и няколко внуци.

Филми 
Бен Карсън участва във филма „Лепнат за теб“ (2003 г.) с малка роля, в която играе себе си. Също така участва и в телевизионния сериал The Remarkable Journey (2000 г.), където отново играе себе си.

На 7 февруари 2009 г. TNT излъчва премиерата на филма Gifted Hands: The Ben Carson Story с актьора и носител на Оскар – Куба Гудинг Джуниър, в който се представя биографията на Бен Карсън.

Членство и отличия 

 Членство в American Academy of Achievement – организация подпомагаща образованието и насърчението на младежта.
 Членство в Horatio Alger Association of Distinguished Americans – организация поощряваща изключителни личности.
 Членство в Alpha Omega Alpha Honor Medical Society.
 Членство в The President's Council on Bioethics (Джордж Уокър Буш) през 2004 г.
 Наградата Presidential Medal of Freedom през 2008 г. за неговото положително влияние върху американката младеж и конкретни приноси в това отношение чрез основаното от него и неговата съпруга Кенди дружество – Carson Scholars Fund, което подпомага надарени студенти със стипендия.

Библиография 
 Carson, Benjamin S., M.D. (2008). Take The Risk, Zondervan Publishing Co. ISBN 0-310-25973-8
 Бен Карсън и Грег Луис, (2014), Поеми риска, Изд. Нов живот, ISBN 78-954-719-239-3
 Carson, Benjamin S., M.D. (2000). The Big Picture, Zondervan Publishing Co. ISBN 0-310-23834-X
 Carson, Benjamin S., M.D. (1996). Think Big, Zondervan Publishing Co. ISBN 0-310-21459-9
 Бен Карсън (2008). Надарени ръце, Изд. Нов Живот. ISBN 978-954-719-203-4 (= Carson, Benjamin S., M.D. (1996). Gifted Hands, Zondervan Publishing Co. ISBN 0-310-21469-6)

Източници

Външни препратки 
  Официална странница на Д-р Бен Карсън
  Профил на Бен Карсън в болницата „Джонс Хопкинс“ 
  President's Council on Bioethics 
  Benjamin S. Carson, M.D. – Academy of Achievement (Биография, интервю с видео и снимки с Бен Карсън)
  Der Mann, der Lea und Tabea trennte (Stern, 22 септември 2004 г.)
  "Begnadete Hände" (Die Welt, 20 септември 2004 г.)
 Издателство Нов живот, Книги от Бен Карсън 

Мичигански университет
Американски неврохирурзи
Американски онколози
Политически коментатори
Американски адвентисти